Tenesijs Viljamss
Tomass Lanīrs "Tenesijs" Viljamss III (angļu: Thomas Lanier "Tennessee" Williams III; dzimis 1911. gada 26. martā, miris 1983. gada 25. februārī) bija amerikāņu dramaturgs. Viljamss kļuva populārs ar 1944. gada lugu "Stikla zvērnīca" (The Glass Menagerie), kas ir viņa visvairāk iestudētākā luga. Pēc tam ir sarakstījis tādas lugas kā "Ilgu tramvajs" (A Streetcar Named Desire; 1947), "Kaķis uz nokaitēta skārda jumta" (Cat on a Hot Tin Roof; 1955), "Orfejs pazemē" (Orpheus Descending; 1957), "Jaunības putns ar saldo balsi" (Sweet Bird of Youth) (1959). Dramaturgs ir saņēmis divas Pulicera balvas: 1948. gadā par lugu "Ilgu tramvajs" un 1955. gadā par lugu "Kaķis uz nokaitēta skārda jumta". Viljamss ir viens no četriem, kas saņēmis divas Pulicera balvas, un viens no astoņiem, kas saņēmuši vismaz divas balvas. Viņš arī pats sarakstīja scenārijus savu filmu ekranizācijām. Vēl ir rakstījis īsos stāstus, dzeju, esejas. 1979. gadā tika uzņemts ASV Teātra slavas zālē.